Ego Odo, dux Burgundię, notum facio presentibus et futuris quod Milo miles de Lentilleio, in presentia mea constitutus, recognovit quod dederat in perpetuam eleemosinam Deo et ecclesię Beatę Marię de Sinemuro medietatem ventarum et salagii, quam ipse Milo habebat in foro de Sinemuro. Quod ut ratum habeatur, presentem cartam sigillo meo confirmavi. Actum est hoc apud Sinemurum anno incarnati Verbi millesimo ducentesimo quarto decimo mense januario.